Beli dvor

Beli dvor (serb. Бели двор, Valkoinen palatsi) on vuosina 1934–1937 Serbian Belgradin Dedinjeen rakennettu kuninkaallinen palatsi. Se sijaitsee samalla tontilla kuin Kraljevski dvor. Palatsin rakentamisen aloitti silloinen Jugoslavian kuningas Aleksanteri I. Beli dvorin suunnitteli serbialainen arkkitehti Aleksandar Đorđević. Sitä inspiroivat 1800-luvun englantilaiset talot, kuten Ditchley Park. Palatsin koristeellisen sisustuksen suunnitteli ranskalainen Jansen, joka myöhemmin sisusti Valkoisen talon John F. Kennedyn kaudella. Palatsin valmistumisen jälkeen siinä asui sijaishallitsija ruhtinas Paul. Toisen maailmansodan jälkeen Beli dvorista tuli Josip Broz Titon virallinen residenssi. Jugoslavian hajoamisen jälkeen palatsista tuli Slobodan Miloševićin virallinen residenssi. Nykyisin Beli dvor on Aleksandar Karađorđevićn, Jugoslavian viimeisen kuninkaan Pietari II:n pojan, sekä hänen perheensä virallinen asunto. Lähteet Aiheesta muualla Kuvia tai muita tiedostoja aiheesta Beli dvor Wikimedia Commonsissa